
DR 30.7.2018                                                               65                    

 
Tuan Yang di-Pertua, usaha bagi mengembalikan hak Sarawak ini telah dimulakan 

sejak di bawah Kerajaan Barisan Nasional lagi pada Fasa 1. Jawatankuasa Khas Pemandu 
Pelaksana Sabah dan Sarawak telah ditubuhkan pada Jun 2016 dan disusuli dengan 
penubuhan Jawatankuasa Teknikal Pelaksanaan Penurunan Kuasa Antara Kerajaan Pusat 
dan Kerajaan Negeri Sarawak.  

Sebanyak 13 perkara, kuasa-kuasa pentadbiran yang dipersetujui sebelum ini 
berjaya dilaksanakan dalam fasa 1. Besar harapan kita rakyat Sarawak dengan dasar 
pentadbiran Kerajaan Malaysia baharu ini, usaha seterusnya fasa 2, autonomi dari segi 
perundangan diteruskan untuk memulangkan hak Sarawak seiring dengan pendekatan 
Pakatan Harapan seperti yang termaktub di dalam Teras 4 iaitu mengembalikan status Sabah 
dan Sarawak dalam Perjanjian Malaysia 1963 dalam manifesto Pakatan Harapan pada 
pilihan raya yang lepas.  

Tuan Yang di-Pertua, perkara kedua yang kita hendak tekankan berkaitan dengan 
eksploitasi hasil minyak Sarawak yang terus membelenggu rakyat negeri ini meskipun 
Ordinan Perlombongan Minyak (OMO) 1958 telah diperkenalkan sejak sekian lama dan ia 
tidak pernah dimansuhkan sama sekali. Sarawak secara umumnya tidak pernah bersetuju 
dengan Akta Pembangunan Petroleum (PDA) 1974 yang diluluskan dalam Parlimen ini. 
Sudah pasti Sarawak memegang utuh OMO58 yang memberikan kuasa kepada kerajaan 
negeri untuk mengurus selia hasil minyak dan sumber gas dari Sarawak.  

Saya juga ingin tegaskan di Dewan yang mulia ini bahawa PDA74 tidak pernah 
sama sekali menggantikan OMO58 di negeri Sarawak. Hal ini sekali gus menjadikan perihal 
tuntutan untuk meningkatkan royalti minyak sejak sekian lama tergantung sepi. Umum 
maklum, ketika ini kadar yang diterima hanyalah lima peratus berbanding tuntutan kita iaitu 
20 peratus daripada hasil pengeluaran minyak. Kami rakyat Sarawak bertekad dan tidak 
berganjak mengenai tuntutan 20 peratus daripada hasil pengeluaran ini. Pada masa yang 
sama, Kerajaan Sarawak telah menguatkuasakan Ordinan Perlombongan Minyak (OMO) 
1958.  

Tuan Yang di-Pertua, sesungguhnya rakyat Sarawak tahu, rakyat Sarawak amat 
menyedari peruntukan berjumlah RM33,656,000,000 royalti yang diberikan sejak tahun 1975 
hingga tahun 2007 adalah amat kecil sekali daripada perolehan yang diperoleh oleh 
Petronas. Bagi tahun 2017 sahaja, Sarawak telah menjadi penyumbang gas yang terbesar 
bagi Petronas. Berdasarkan buletin Jabatan Statistik Malaysia tahun 2018, Sarawak 
mengeluarkan RM27 bilion metrik tan... 

Tuan Haji Awang bin Hashim [Pendang]: Minta laluan Yang Berhormat Kota 
Samarahan. Minta... 

Puan Rubiah binti Wang [Kota Samarahan]: Mohon ya? Tidak cukup masa. Gas 
yang jumlah keseluruhannya bernilai RM41.1 bilion. Pada tahun 2017 juga, pengeluaran 
minyak adalah 5,553,000 metrik tan dengan nilai pasaran RM9.4 bilion. Jumlah ini amat besar 
bagi negeri Sarawak dan kita merasakan Kerajaan Persekutuan perlu melihat perkara ini agar 
mekanisme penambahan royalti ini terus diperhalusi dengan kadar segera supaya tidak 
mengelirukan dengan kenyataan-kenyataan bercanggah dan sekali gus hasil bumi Sarawak 
yang secara terbuka dikongsi bersama dengan Kerajaan Persekutuan pada suatu masa 
dahulu. 

Tuan Yang di-Pertua, perkara ketiga yang saya hendak sentuh adalah berkaitan 
dengan pemberian geran khas di bawah Artikel 112D, yang merujuk kepada Bahagian IV, 
Perlembagaan Persekutuan. Setakat ini, Sarawak hanya menerima RM16 juta setahun sejak 
tahun 1973. Jumlah ini walaupun sudah 45 tahun tidak pernah disemak semula sehingga ke 
hari ini. Di manakah keadilan, di manakah kesamarataan Sarawak sebagai co-partner dalam 
penubuhan Malaysia?  

Untuk rekod, perbelanjaan operasi dan pembangunan negeri Sarawak meningkat 
dari RM199 juta pada tahun 1974, kini meningkat RM4 bilion pada tahun 2008. Mengikut data 
terbaru menunjukkan Sarawak memerlukan sejumlah RM153.6 bilion menjelang tahun 2020 
untuk menampung semua pembangunan di dalam negeri Sarawak yang meliputi pembinaan 
jalan dan jambatan, pembinaan sumber manusia dan pendidikan, bekalan air, bidang 
pertanian, pembangunan industri, bekalan elektrik, pengangkutan dan logistik, kemudahan 
perubatan, perumahan, pembangunan ekonomi digital dan terakhir sekali pembangunan 
pelancongan. 

 



Tuan Yang di-Pertua, usaha bagi mengembalikan hak Sarawak ini telah dimulakan. sejak di bawah Kerajaan Barisan Nasional lagi pada Fasa 1. Jawatankuasa Khas Pemandu Pelaksana Sabah dan Sarawak telah ditubuhkan pada Jun 2016 dan disusuli dengan penubuhan Jawatankuasa Teknikal Pelaksanaan Penurunan Kuasa Antara Kerajaan Pusat dan Kerajaan Negeri Sarawak. Sebanyak 13 perkara, kuasa-kuasa pentadbiran yang dipersetujui sebelum ini berjaya dilaksanakan dalam fasa 1. Besar harapan kita rakyat Sarawak dengan dasar pentadbiran Kerajaan Malaysia baharu ini, usaha seterusnya fasa 2, autonomi dari segi perundangan diteruskan untuk memulangkan hak Sarawak seiring dengan pendekatan Pakatan Harapan seperti yang termaktub di dalam Teras 4 iaitu mengembalikan status Sabah dan Sarawak dalam Perjanjian Malaysia 1963 dalam manifesto Pakatan Harapan pada pilihan raya yang lepas. Tuan Yang di-Pertua, perkara kedua yang kita hendak tekankan berkaitan dengan eksploitasi hasil minyak Sarawak yang terus membelenggu rakyat negeri ini meskipun Ordinan Perlombongan Minyak (OMO) 1958 telah diperkenalkan sejak sekian lama dan ia tidak pernah dimansuhkan sama sekali. Sarawak secara umumnya tidak pernah bersetuju dengan Akta Pembangunan Petroleum (PDA) 1974 yang diluluskan dalam Parlimen ini. Sudah pasti Sarawak memegang utuh OMO58 yang memberikan kuasa kepada kerajaan negeri untuk mengurus selia hasil minyak dan sumber gas dari Sarawak. Saya juga ingin tegaskan di Dewan yang mulia ini bahawa PDA74 tidak pernah sama sekali menggantikan OMO58 di negeri Sarawak. Hal ini sekali gus menjadikan perihal tuntutan untuk meningkatkan royalti minyak sejak sekian lama tergantung sepi. Umum maklum, ketika ini kadar yang diterima hanyalah lima peratus berbanding tuntutan kita iaitu 20 peratus daripada hasil pengeluaran minyak. Kami rakyat Sarawak bertekad dan tidak berganjak mengenai tuntutan 20 peratus daripada hasil pengeluaran ini. Pada masa yang sama, Kerajaan Sarawak telah menguatkuasakan Ordinan Perlombongan Minyak (OMO) 1958. Tuan Yang di-Pertua, sesungguhnya rakyat Sarawak tahu, rakyat Sarawak amat menyedari peruntukan berjumlah RM33,656,000,000 royalti yang diberikan sejak tahun 1975 hingga tahun 2007 adalah amat kecil sekali daripada perolehan yang diperoleh oleh Petronas. Bagi tahun 2017 sahaja, Sarawak telah menjadi penyumbang gas yang terbesar bagi Petronas. Berdasarkan buletin Jabatan Statistik Malaysia tahun 2018, Sarawak mengeluarkan RM27 bilion metrik tan... Tuan Haji Awang bin Hashim [Pendang]: Minta laluan Yang Berhormat Kota Samarahan. Minta... Puan Rubiah binti Wang [Kota Samarahan]: Mohon ya? Tidak cukup masa. Gas yang jumlah keseluruhannya bernilai RM41.1 bilion. Pada tahun 2017 juga, pengeluaran minyak adalah 5,553,000 metrik tan dengan nilai pasaran RM9.4 bilion. Jumlah ini amat besar bagi negeri Sarawak dan kita merasakan Kerajaan Persekutuan perlu melihat perkara ini agar mekanisme penambahan royalti ini terus diperhalusi dengan kadar segera supaya tidak mengelirukan dengan kenyataan-kenyataan bercanggah dan sekali gus hasil bumi Sarawak yang secara terbuka dikongsi bersama dengan Kerajaan Persekutuan pada suatu masa dahulu. Tuan Yang di-Pertua, perkara ketiga yang saya hendak sentuh adalah berkaitan dengan pemberian geran khas di bawah Artikel 112D, yang merujuk kepada Bahagian IV, Perlembagaan Persekutuan. Setakat ini, Sarawak hanya menerima RM16 juta setahun sejak tahun 1973. Jumlah ini walaupun sudah 45 tahun tidak pernah disemak semula sehingga ke hari ini. Di manakah keadilan, di manakah kesamarataan Sarawak sebagai co-partner dalam penubuhan Malaysia?. Untuk rekod, perbelanjaan operasi dan pembangunan negeri Sarawak meningkat dari RM199 juta pada tahun 1974, kini meningkat RM4 bilion pada tahun 2008. Mengikut data terbaru menunjukkan Sarawak memerlukan sejumlah RM153.6 bilion menjelang tahun 2020 untuk menampung semua pembangunan di dalam negeri Sarawak yang meliputi pembinaan jalan dan jambatan, pembinaan sumber manusia dan pendidikan, bekalan air, bidang pertanian, pembangunan industri, bekalan elektrik, pengangkutan dan logistik, kemudahan perubatan, perumahan, pembangunan ekonomi digital dan terakhir sekali pembangunan pelancongan.